קיקוריקי

קִיקוֹרִיקִי (ברוסית: Смешaрики, "סְמֵשָׁרִיקִי") היא תוכנית טלוויזיה מונפשת, המיועדת לילדים בגילאי 3 עד 8. הפרק הראשון בסדרה שודר ברוסיה ב-17 במאי 2004. הקיקוריקי, הדמויות בסדרה, מעוצבים בתור בעלי חיים עגולים. הסדרה כוללת נושאים מורכבים ואזכורים תרבותיים. הסדרה משודרת ב-60 מדינות, תורגמה ל-15 שפות, ויש לה קהל של 50 מיליון אנשים. קהל הסדרה בסין עולה על הקהל ברוסיה. הסדרה לא שודרה בישראל. לעומת זאת, הסרט "קיקוריקי: הקבוצה הבלתי מנוצחת" וסדרות ההמשך דובבו. הזכויות על הפצת הסדרה באנגלית נרכשו על ידי 4Kids Entertainment, ושידורי הסדרה החלו ב-13 בספטמבר 2008, תחת השם "גּוֹגוֹרִיקִי" (GoGoRiki). בנוסף, החברה Fun Game Media הפיקה גרסה אירופאית לסדרה, שעלתה לשידור ב-8 בדצמבר 2008 בערוץ KI.KA. החל מפברואר 2017, הזכויות על הסדרות "קיקוריקי" ו"פינקוד" הן בבעלות חברת FUN Union. קראש (מוכר גם בתור פוגוריקי או ג'אמפי, נקרא ברוסית קרוֹש) - ארנב בצבע כחול המשתוקק להרפתקאות חדשות. צ'יקו (מוכר גם בתור צ'יקוריקי או ג'ושי, נקרא ברוסית יוֹז'יק) - קיפוד בצבע מג'נטה, והחבר הכי טוב של קראש. הוא ביישן ונזהר. וולי (מוכר גם בתור ווליריקי או פלאף, נקרא ברוסית בַראש) - כבש בצבע לבנדר. כותב שירה, ויש לו אהבה לא מוסברת לרוזה. רוזה (מוכרת גם בתור רוזריקי או פינקי, נקראת ברוסית ניוּשה) - חזירה ורודה. קרלין (מוכר גם בתור ביגוריקי או ביגביג, נקרא ברוסית קאריץ׳ לפעמים גם קאר-קאריץ') - עורב כחול כהה. החבר הכי טוב של אולגה. אולגה (מוכרת גם בתור אולגריקי, נקראת ברוסית סוֹבוּניה - נהגה ברוסית סבוניה) - ינשופה סגולה. לעיתים קרובות עוזרת באמצעות עצות ובחוכמתה. פין (נקרא כך גם ברוסית, מוכר גם בתור אוטוריקי) - פינגווין שחור-לבן ממוצא גרמני. ממציא אוטודידקטי. דוקו (מוכר גם בתור דוקוריקי או אלדוק, נקרא ברוסית לוֹסיאש - בנהגה ברוסית לסיאש) - אייל צהוב. מדען תמהוני. בארי (מוכר גם בתור בובוריקי, נקרא ברוסית קוֹפאטיץ׳ - בנהגה ברוסית קפאטיץ') - דוב כתום. חקלאי. קיקוריקי: הקבוצה הבלתי מנוצחת (ברוסית: Смешарики. Начало, "סְמֵשָׁרִיקִי: ההתחלה") הוא סרט בהנפשה ממוחשבת המהווה פריקוול לסדרת האנימציה. בניגוד לאנימציה בסדרה, שנעשתה באדובי פלאש, בסרט נעשה שימוש בהנפשה ממוחשבת. הסרט שוחרר ברוסיה ב-22 בדצמבר 2011, וב-23 במרץ 2012 בארצות הברית, על ידי סרטי קולומביה וסרטי סוני הנפשה. בישראל, עלה לאקרנים עם דיבוב בעברית ב-16 בינואר 2014. עם עליית הסרט בישראל, סרט זה הוא הדבר הראשון בזיכיון המדובב לעברית. קיקוריקי (ברוסית: Смешарики. Новые приключения; "סְמֵשָׁרִיקִי: הרפתקאות חדשות") היא סדרת ספין אוף בהנפשה ממוחשבת, המשמשת המשך לסדרה המקורית. היא עלתה לשידור ב-27 באוקטובר 2012, וסיימה את שידוריה ב-28 בדצמבר 2013. בישראל, הסדרה דובבה לעברית, והיא שודרה בערוץ ג'וניור ב-2016. הדיבוב העברי בוים על ידי אולגה בולטקס, והופק על ידי מעיין שניידר-משה והדס מוזס. בנוסף, בדיבוב העברי דיבבו גילן שחף, סער בדישי ושמעון סמיט. פינקוד (ברוסית: Пин-код) היא סדרת ספין אוף שנועדה לפתח עניין בהמצאות, בתכנות ובמדע בקרב ילדים בגילאי 4 עד 14. בתחילה, אנימציית הסדרה נעשתה באדובי פלאש, אך בהמשך ננטש הרעיון, וחברת ההפקה של הסדרה החלה להשתמש בהנפשה ממוחשבת במקום זאת. שידורי הסדרה החלו ב-2015 בערוץ הראשון. בישראל, הסדרה דובבה לעברית, והיא משודרת בערוץ A+ החל משנת 2016. ערך מורחב – כדוריקים כדוריקים (ברוסית: Малышарики) היא סדרת ספין אוף בהנפשה ממוחשבת המיועדת לילדים בגיל הרך. שידורי הסדרה החלו ביולי 2017. בישראל, הסדרה דובבה לעברית, והיא משודרת בערוץ לולי החל משנת 2017. מדיה וקבצים בנושא קיקוריקי בוויקישיתוף אתר האינטרנט הרשמי של קיקוריקי (ברוסית) קיקוריקי, ברשת החברתית פייסבוק קיקוריקי, ברשת החברתית אקס (טוויטר) קיקוריקי, ביישום טלגרם קיקוריקי, ברשת החברתית אינסטגרם קיקוריקי, ברשת החברתית VK קיקוריקי, סרטונים בערוץ היוטיוב "קיקוריקי", במסד הנתונים הקולנועיים IMDb (באנגלית) "קיקוריקי", במסד הנתונים הקולנועיים KinoPoisk (ברוסית) קיקוריקי#סדרה, במיזם "אישים" לתיעוד היצירה הישראלית